**Y Bwrdd Gwaith Ieuenctid Dros Dro (Cyfarfod 13)**

**Zoom**

**2pm – 5pm**

**Dydd Iau, 7 Mai 2019**

|  |  |  |
| --- | --- | --- |
|  | **Eitem** | **Papurau** |
| 2pm | Croeso |  |
|  | Cofnodion a chamau gweithredu | 1. Cofnodion 2. Camau gweithredu treigl |
| 2.10pm | Diweddariad gan Lywodraeth Cymru | 1. Diweddariad gan Lywodraeth Cymru |
| 2.45pm | Diweddariadau gan aelodau'r bwrdd a thrafod y pynciau canlynol:  - Diweddariadau unigol  - Holiadur Cyngor y Gweithlu Addysg  - Gwybodaeth ieuenctid  - Trafodaeth am rôl bresennol y bwrdd (SL)  - Cyfathrebu rhwng y bwrdd a phobl ifanc (SL)  - Strategaeth ymgysylltu ag awdurdodau lleol (ET)  - Cyfathrebu â Grwpiau Cyfranogiad y Strategaeth (JS)  - Pwyllgor Plant, Pobl Ifanc ac Addysg: adborth am COVID-19 (KT)  - Casglu data mewn awdurdodau Lleol (KT) | 1. Neges e-bost gan Gyngor y Gweithlu Addysg 2. Cylch gorchwyl ar gyfer y bwrdd |
| **3.30pm** | **Egwyl** |  |
| 3.45pm | Goblygiadau penderfyniadau'r gweinidog |  |
| 4pm | Trafodaeth am aelodaeth. Camau nesaf – amserlenni a disgwyliadau ar gyfer drafftio a chyhoeddi adroddiadau'r bwrdd (interim a therfynol) |  |
|  | Cyfarfod nesaf |  |
| 4.50pm | Unrhyw fater arall |  |

|  |  |
| --- | --- |
| **Yn bresennol – Aelodau** | |
| **Enw** | **Rôl** |
| Keith Towler (KT) | Cadeirydd y Bwrdd Gwaith Ieuenctid Dros Dro |
| Dusty Kennedy (DK) | Cyfarwyddwr TRM Academy |
| Sharon Lovell (SL) | Cyfarwyddwr Gweithredol ar gyfer y Gwasanaeth Eiriolaeth Ieuenctid Cenedlaethol ac Is-gadeirydd Cyngor Cymreig y Gwasanaethau Ieuenctid Gwirfoddol (CWVYS) |
| Efa Gruffudd Jones (EGJ) | Prif Weithredwr y Ganolfan Dysgu Cymraeg Genedlaethol |
| Eleri Thomas (ET) | Dirprwy Gomisiynydd Heddlu a Throseddu Gwent |
| Simon Stewart (SS) | Deon Cyfadran y Gwyddorau Cymdeithasol a Bywyd ym Mhrifysgol Glyndŵr Wrecsam |
| Joanne Sims (JS) | Rheolwr Gwasanaeth Ieuenctid Blaenau Gwent |
| **Yn bresennol – Llywodraeth Cymru** | |
| Donna Lemin (DL) | Uwch-reolwr Strategaeth Gwaith Ieuenctid |
| Michael Maragakis (MM) | Pennaeth y Gangen Ymgysylltu ag Ieuenctid |
| Joel Hodson (JH) | Rheolwr Strategaeth Gwaith Ieuenctid |

**Cofnodion a chamau gweithredu o'r cyfarfod diwethaf**

* Cytunodd pawb a oedd yn bresennol ar gofnodion y cyfarfod diwethaf.

**Diweddariad gan Lywodraeth Cymru**

* Cafodd y bwrdd ei hysbysu y gellid oedi ei adroddiad terfynol – y disgwyliwyd ei gyhoeddi ym mis Rhagfyr – er mwyn sicrhau mwy o allu i aelodau'r bwrdd gefnogi'r sector yn ystod yr adeg hon.
* Cafodd y bwrdd ei hysbysu fod y llythyrau cynnig grant ar gyfer y Grant Cymorth Ieuenctid bellach wedi'u hanfon.
* Nododd aelodau'r bwrdd eu bod yn falch iawn ar safon y bwletin gwaith ieuenctid sydd wedi'i gyhoeddi'n bythefnosol gan swyddogion Llywodraeth Cymru, ac roeddent yn dymuno diolch i swyddogion am eu gwaith wrth ei gydlynu.
* Nododd aelodau'r bwrdd pa mor galed roedd y bobl yn y cyfarfod wedi bod yn gweithio er mwyn sicrhau Grant y Cyrff Ieuenctid Gwirfoddol Cenedlaethol a'r Grant Cymorth Ieuenctid. Teimlai'r aelodau fod Keith Towler a swyddogion y llywodraeth yn haeddu canmoliaeth arbennig am sicrhau cymorth ariannol ar gyfer gwaith ieuenctid yn ystod yr adeg heriol hon.
* Cafodd yr ymarfer mapio – y disgwylir iddo fynd i dendr yn fuan – ei drafod yn gyflym ac roedd awydd ar aelodau'r bwrdd fod y contractiwr yn ystyried adroddiadau newydd sy'n cael eu cyhoeddi ar hyn o bryd yn rhan o'i adolygiad llenyddiaeth.

**Diweddariadau gan aelodau'r bwrdd a phynciau trafod, gan gynnwys trafodaeth am aelodaeth**

* Dywedodd Joanne Sims wrth y bwrdd fod awdurdod lleol Blaenau Gwent wedi treulio amser yn cysylltu ei hun â sawl menter wahanol sy'n helpu i ddatblygu gwasanaeth digidol ar-lein ar gyfer pobl ifanc. Mae staff yn yr awdurdod yn parhau i gynnig cymorth ymarferol ar gyfer pobl ifanc a gwasanaethau ieuenctid a cheir darlun tra thebyg ledled Cymru.
* Cododd Sharon Lovell fater y ffyrdd gwahanol y mae'r Ddeddf Coronafeirws wedi cael ei dehongli yng Nghymru o gymharu â Lloegr. Mae atgyfeiriadau diogelu wedi treblu ledled Cymru ac mae'n debyg y gellir priodoli cyn i'r ffaith fod pobl ifanc yn treulio mwy o amser yn eu cartrefi ar hyn o bryd. Mae hyn yn pwysleisio pwysigrwydd y gwasanaethau ieuenctid yn ystod yr adeg heriol hon.
* Nododd Eleri Thomas fod y Comisiwn Heddlu a Throseddu wedi symud pob un o'i swyddogaethau i rai y gellir eu cyflawni gartref am y tro. Mae wedi cael budd o ymgysylltu mewn modd cadarnhaol â sefydliadau gwirfoddol yn ystod yr adeg hon.
* Cododd Simon Stewart y pwynt fod gwasanaeth ieuenctid digidol yn enghraifft o’r math o arweinyddiaeth strategol y gall y bwrdd fod yn rhan ohoni. Soniodd hefyd am sut mae ei sefydliad wedi creu'r cwrs Dysgwr Hyderus, a fydd yn helpu pobl ifanc sy'n pontio rhwng yr ysgol a'r coleg neu rhwng y coleg a'r brifysgol.
* O safbwynt gwybodaeth ieuenctid, nododd swyddogion y llywodraeth y buont yn gwthio'r tîm Cyfathrebu o fewn y llywodraeth i ddilyn dull sy'n canolbwyntio ar y person ifanc yn fwy o ran y ffordd y mae'n cyfathrebu.
* Dywedodd Sharon Lovell fod gweithwyr ieuenctid yn disgwyl arweinyddiaeth gan y bwrdd ar hyn o bryd, yn enwedig gan nad oes asiantaeth gwaith ieuenctid genedlaethol. Soniodd Michael Maragakis hefyd fod y bwletin yn dangos buddion y sector.
* Dywedodd Joanne Sims fod nifer o aelodau Grŵp Cyfranogiad y Strategaeth Datblygu'r Gweithlu'n pryderu a ddylent barhau i weithio ar faterion strategol. Cytunodd aelodau'r bwrdd y byddai'n werth ystyried sut i gryfhau'r neges sy'n cael ei hanfon at weithgorau.
* Soniodd Dusty Kennedy fod unigolyn ifanc yn dal i ddod i gyfarfodydd y Grŵp Digidol a dywedodd nad oes rheswm na allai'r bwrdd ddarparu ar gyfer rhywun ar yr adeg hon hefyd.
* Cododd Eleri Thomas bwysigrwydd ymgysylltu â phobl sydd ar lefel uwch mewn awdurdodau lleol. Nid yw canolbwyntio ar y prif swyddogion ieuenctid yn unig yn ddigon, ond mae'n rhaid i'r bwrdd geisio cymorth gan amrediad o bobl sy'n ddeiliaid swyddi uwch yn yr awdurdodau.
* Cododd Keith Towler ychydig o faterion o neges e-bost roedd wedi'i derbyn gan aelod o Grŵp Cyfranogiad y Strategaeth yn ddiweddar a oedd yn rhwystredig ynglŷn â'r gwaith o gasglu data yng Nghymru. Roedd Grŵp Cyfranogiad y Strategaeth Mae Pobl Ifanc yn Ffynnu wedi cytuno bod hwn yn fater sydd angen ei archwilio yn flaenorol, a chytunodd y bwrdd y dylai fod mwy o ffocws ar fesur canlyniadau yn y sector ac effaith y gwaith arno.

**Goblygiadau penderfyniadau'r gweinidog**

* Cytunodd y bwrdd fod yr adroddiad terfynol yn gyfle da i ddylanwadu ar faniffestos y pleidiau ac i wella enw da maes gwaith ieuenctid mewn sefyllfaoedd gwleidyddol.